CELEX: C2004/106/60
Language: da
Date: 2004-04-30 00:00:00
Title: Sag C-127/04: Anmodningom præjudiciel afgørelse forelagt ved kendelse afsagt den 18. november 2003, som ændret den 27. februar 2004,af High Court of Justice (England & Wales), Queen's Bench Division i sagenMaster Declan O'Byrne mod Aventis Pasteur MSD Ltd og Aventis Pasteur SA.

30.4.2004   
            
            
               DA
            
            
               Den Europæiske Unions Tidende
            
            
               C 106/35
            
         Anmodning om præjudiciel afgørelse forelagt ved kendelse afsagt den 18. november 2003, som ændret den 27. februar 2004, af High Court of Justice (England & Wales), Queen's Bench Division i sagen Master Declan O'Byrne mod Aventis Pasteur MSD Ltd og Aventis Pasteur SA. (1)
   
   (Sag C-127/04)
   (2004/C 106/60)
   Ved kendelse afsagt den 18. november 2003, som ændret den 27. februar 2004, indgået til Domstolens Justitskontor den 8. marts 2004, har High Court of Justice (England & Wales), Queen's Bench Division i sagen Master Declan O'Byrne mod Aventis Pasteur MSD Ltd og Aventis Pasteur SA forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1.
            
            
               Såfremt et produkt leveres i henhold til en salgskontrakt af en fransk producent til dennes helejede engelske datterselskab og dernæst af det engelske selskab til en anden enhed, er det da i henhold til en rigtig fortolkning af artikel 11 i Rådets direktiv bragt i omsætning:
               
                           a)
                        
                        
                           når det forlader det franske selskab, eller
                        
                     
                           b)
                        
                        
                           når det kommer frem til det engelske selskab, eller
                        
                     
                           c)
                        
                        
                           når det forlader det engelske selskab, eller
                        
                     
                           d)
                        
                        
                           når det kommer frem til den enhed, der modtager produktet fra det engelske selskab?
                        
                     
         
               2.
            
            
               Kan en medlemsstat, såfremt der mod et selskab (A) i den fejlagtige antagelse, at A var producent af et hævdet defekt produkt, når producenten af produktet i realiteten ikke var A, men et andet selskab (B), anlægges sag, hvori der gøres rettigheder gældende, der er tildelt sagsøgeren ved Rådets direktiv med hensyn til det hævdede defekt produkt, i henhold til sin nationale lovgivning give sine domstole beføjelse til at behandle dette sagsanlæg som en »retssag mod [producenten]« i den forstand, hvori udtrykket er anvendt i artikel 11 i Rådets direktiv?
            
         
               3.
            
            
               Tillader artikel 11 i Rådets direktiv – korrekt fortolket – at en medlemsstat giver en domstol beføjelse til at tillade, at B indtræder i stedet for A som sagsøgte i en sag af den i spørgsmål 2 nævnte art (»den relevante sag«), såfremt:
               
                           a)
                        
                        
                           den tiårsfrist, der er omhandlet i artikel 11, er udløbet,
                        
                     
                           b)
                        
                        
                           den relevante sag blev anlagt mod A før udløbet af tiårsfristen, og
                        
                     
                           c)
                        
                        
                           der ikke var anlagt sag mod B før udløbet af tiårsfristen i relation til det produkt, der forårsagede den af sagsøgeren hævdede skade?
                        
                     
         
      (1)  Rådets direktiv 85/374/EØF af 25.7.1985 om tilnærmelse af medlemsstaternes administrativt eller ved lov fastsatte bestemmelser om produktansvar (EFT L 210 af 7.8.1985, s. 29).